

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO 2019 METŲ VEIKLOS ATASKAITAI**

2020 m. gegužės 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės taryba n u s p r e n d ž i a:

Pritarti 2019 metų viešosios įstaigos Rokiškio pirminės asmens sveikatos priežiūros centro veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliausks

Vitalis Giedrikas

PRITARTA

Rokiškio rajono savivaldybės tarybos

2020 m. gegužės 29 d. sprendimu Nr. TS-

**VIEŠOSIOS ĮSTAIGOS**

**ROKIŠKIO PIRMINĖS ASMENS SVEIKATOS PRIEŽIŪROS CENTRO**

**2019 M. VEIKLOS ATASKAITA**

**1. SKYRIUS**

**INFORMACIJA APIE ĮSTAIGOS VEIKLĄ IR REZULTATUS**

Viešoji įstaiga Rokiškio pirminės asmens sveikatos priežiūros centras (toliau – PASPC) – pelno nesiekiantis ribotos civilinės atsakomybės viešasis juridinis asmuo, įsteigtas tenkinti viešuosius interesus teikiant asmens sveikatos priežiūros paslaugas.

Įstaigos kodas 173223934, reg. Adresas: Juodupės g. 1A, 42106 Rokiškis.

Tel. (8 458) 32 381, faksas (8 458) 71 105.

El. paštas [rokiskio.paspc@gmail.com](mailto:rokiskio.paspc@gmail.com).

Steigėjas – Rokiškio rajono savivaldybės taryba.

Veiklos pradžia – 1997-08-01.

Viešoji įstaiga Rokiškio pirminės asmens sveikatos priežiūros centras teikia licencijuojamas sveikatos priežiūros paslaugas šiuose padaliniuose:

1 lentelė

|  |  |  |  |
| --- | --- | --- | --- |
| **Padalinys** | **Adresas** | **Licencijuota paslauga** | **Licencijos numeris** |
| Rokiškio poliklinika | Juodupės g. 1A, Rokiškis | 1. pirminės ambulatorinės asmens sveikatos priežiūros medicinos – šeimos medicinos; 2. bendrąsias asmens sveikatos priežiūros: akušerio praktikos, slaugos (bendrosios praktikos slaugos, bendruomenės slaugos, sergančiųjų cukriniu diabetu slaugos, ambulatorinės slaugos paslaugas namuose); greitosios medicinos pagalbos; laboratorijos diagnostikos paslaugas; 3. odontologinės priežiūros (pagalbos). | 1999-10-14 Nr.187  2006-10-17 Nr. 0726 |
| Pandėlio ambulatorija | Puodžialaukės g. 1B,  Pandėlio m., Rokiškio r. sav. | 1. pirminės ambulatorinės asmens sveikatos priežiūros medicinos – šeimos medicinos; 2. bendrąsias asmens sveikatos priežiūros: akušerio praktikos, slaugos (bendrosios praktikos slaugos, bendruomenės slaugos, ambulatorinės slaugos paslaugas namuose); 3. odontologinės priežiūros (pagalbos). | 1999-10-14 Nr.187  2006-10-17 Nr. 0726 |
| Obelių ambulatorija  Juodupės ambulatorija | Stoties g. 2, Obelių m., Rokiškio r. sav.  Taikos g. 3, Juodupės mstl., Rokiškio r. sav. | 1. pirminės ambulatorinės asmens sveikatos priežiūros medicinos – šeimos medicinos; 2. bendrąsias asmens sveikatos priežiūros: akušerio praktikos, slaugos (bendrosios praktikos slaugos, bendruomenės slaugos, ambulatorinės slaugos paslaugas namuose) | 1999-10-14 Nr.187 |
|  |  |  |  |
| Laibgalių bendrosios praktikos gydytojo kabinetas  Jūžintų bendrosios praktikos gydytojo kabinetas  Panemunėlio bendrosios praktikos gydytojo kabinetas | Ateities g. 3, Laibgalių k. Jūžintų sen., Rokiškio r. sav.  Liepų g. 4, Jūžintų mstl., Rokiškio r. sav.  Kamajų g. 16, Panemunėlio gel. st., Rokiškio r. sav. | 1. pirminės ambulatorinės asmens sveikatos priežiūros medicinos – šeimos medicinos; 2. bendrąsias asmens sveikatos priežiūros: slaugos (bendrosios praktikos slaugos, bendruomenės slaugos, ambulatorinės slaugos paslaugas namuose) | 1999-10-14 Nr.187 |
| Kazliškio medicinos punktas  Martinonių medicinos punktas | Paliepio g. 13, Kazliškio k., Kazliškio sen., Rokiškio r. sav.  Lailūnų k. Pandėlio sen., Rokiškio r. sav. | 1. bendrąsias asmens sveikatos priežiūros -slaugos (bendruomenės slaugos) | 1999-10-14 Nr.187 |

**VšĮ Rokiškio pirminės asmens sveikatos priežiūros centro tikslas** – gyventojų sergamumo ir mirtingumo mažinimas, teikiant prieinamas ir kokybiškas sveikatos priežiūros paslaugas.

**Įstaigos vizija** – ekonomiškai stiprus, atitinkantis ES reikalavimus, sugebantis dirbti konkurencijos sąlygomis pirminės asmens sveikatos priežiūros centras, pateisinantis darbuotojų lūkesčius ir pacientų poreikius, gaunant profilaktines, diagnostines ir gydomąsias pirminės asmens sveikatos priežiūros paslaugas.

**Įstaigos misija** – teikti kokybiškas ambulatorinės asmens sveikatos priežiūros ir greitosios medicinos pagalbos paslaugas norminių teisės aktų nustatyta tvarka, užtikrinant pacientų teises ir informacijos konfidencialumą.

Siekdama savo tikslų, įstaiga verčiasi šiomis ekonominėmis veiklomis:

* Bendrosios praktikos gydytojų veikla (86.21);
* gydytojų specialistų veikla (86.22)
* odontologinės praktikos veikla (86.23);
* viduriniojo medicinos personalo paslaugų teikimas ligoniams ne ligoninėse (86.90.10);
* medicinos laboratorijų veikla (86.90.30)
* greitosios pagalbos veikla (86.90.40).

**Darbuotojų skaičiaus dinamika 2017**– **2019 m.**

2019 m. gruodžio 31 d. įstaigoje dirbo 137 darbuotojai. 2019 m. atleisti 3 darbuotojai (3 gydytojai), priimtas 1 (gydytojas), darbuotojų kaitos rodiklis įstaigoje nedidelis – 0,029. Įstaigos darbuotojų amžiaus vidurkis – 57 metai.

VšĮ Rokiškio PASPC darbuotojų/etatų skaičiaus pokyčiai pateikti 2 lentelėje.

2 lentelė

|  |  |  |  |
| --- | --- | --- | --- |
|  | **2017 m.** | **2018 m.** | **2019 m.** |
| Darbuotojų/etatų skaičius: | 144/133,25 | 139/129 | 137/127,75 |
| Administracijos personalas | 4/4 | 5/4,5 | 5/4,5 |
| Gydytojai | 30/26,5 | 29/25,5 | 27/24 |
| Slaugos personalas | 60/54,75 | 58/53,25 | 58/53,5 |
| Personalas, tiesiogiai ar netiesiogiai dalyvaujantis teikiant sveikatos priežiūros paslaugas | 25/24,5 | 23/22,75 | 23/22,75 |
| Personalas, nedalyvaujantis teikiant sveikatos priežiūros paslaugas | 25/23,5 | 24/23 | 24/23 |

2019 m. 38 įstaigos darbuotojai kėlė kvalifikaciją, tam buvo panaudota 3361,08 Eur įstaigos lėšų.

**Prie įstaigos prisirašiusių gyventojų skaičiaus dinamika 2017**– **2019 m.**

2019 m. gruodžio 31 d. VšĮ Rokiškio PASPC buvo pasirinkę 22062 pacientai, t. y. 76,8 proc. Rokiškio r. savivaldybės gyventojų, kuriems teikiamos šeimos gydytojo medicinos normoje apibrėžtos sveikatos priežiūros paslaugos. VšĮ Rokiškio pirminės asmens sveikatos priežiūros centrą pasirinkusių gyventojų skaičius kasmet mažėja dėl demografinių pokyčių rajone: neigiamos natūralios kaitos (mažėjantis gimstamumas, išliekantis aukštas gyventojų mirtingumas), vidinės ir išorinės gyventojų migracijos (jauni žmonės išvyksta mokytis į didmiesčius, emigracija į užsienį), taip pat didėjančios sveikatos priežiūros įstaigų konkurencijos rajone. 2019 m. už beveik 4 proc. įstaigą pasirinkusių pacientų nebuvo apmokama iš Privalomojo sveikatos draudimo fondo lėšų (nedrausti pacientai). Gyventojų, pasirinkusių VšĮ Rokiškio PASPC, skaičiaus pokytis 2017– 2019 m. pateiktas 3 lentelėje.

3 lentelė

|  |  |  |  |  |  |  |
| --- | --- | --- | --- | --- | --- | --- |
|  | **2017 m.** | | **2018 m.** | | **2019 m.** | |
| **Gyventojų skaičius Rokiškio r. savivaldybėje** | 29 890 | | 29 472 | | 28 728 | |
| **Iš viso prisirašiusiųjų įstaigoje (pokytis)** | 24 129 (-1044) | | 22 943 (-1186) | | 22 062 (-881) | |
| **Iš jų TLK apmokėtų** | 23 129 | | 21 994 | | 21 185 | |
| **Iki 1 m.** | 138 | 0,6% | 123 | 0,6% | 107 | 0,5% |
| **1–4 m.** | 638 | 2,6% | 621 | 2,7% | 724 | 3,3% |
| **5–6 m.** | 339 | 1,4% | 344 | 1,5% | 335 | 1,5% |
| **7–17 m.** | 2349 | 9,7% | 2127 | 9,3% | 1929 | 8,7% |
| **18–49 m.** | 8169 | 33,9% | 7452 | 32,5% | 6938 | 31,4% |
| **50–65 m.** | 6392 | 26,5% | 6343 | 27,6% | 6160 | 27,9% |
| **Virš 65 m.** | 6101 | 25,3% | 5914 | 25,8% | 5869 | 26,6% |

Keičiasi įstaigą pasirinkusių pacientų amžiaus procentinė struktūra – mažėja vaikų ir gyventojų iki 49 metų amžiaus, auga procentinė dalis vyresnio amžiaus asmenų nuo 50 metų (1 pav.). Šio amžiaus pacientai imliausi sveikatos priežiūros paslaugoms.

1 pav.

**Pagrindinių asmens sveikatos priežiūros paslaugų teikimo rodiklių dinamika 2017**– **2019 m.**

2019 m. į VšĮ Rokiškio PASPC pacientai kreipėsi daugiau nei 122,6 tūkst. kartų. Dažniausiai dėl ligos (81,2 proc. visų apsilankymų). 2019 m. VšĮ Rokiškio PASPC gydytojai beveik tūkstantį kartų lankėsi pacientų namuose. Nors pacientų apsilankymų skaičius kasmet mažėja, tačiau apsilankymų skaičius 1-am gyventojui auga. Sveikatos priežiūros paslaugų poreikio vienam gyventojui augimas rodo, kad didėjant vyresnio amžiaus pacientų skaičiui, šių paslaugų reiks vis daugiau. Augantis laboratorinių ir funkcinės diagnostikos tyrimų 1-am pacientui skaičius rodo, kad įstaigoje gerėja sąlygos ligų diagnostikai, didėja sveikatos priežiūros paslaugų prieinamumas (galimybė atlikti daugiau laboratorinių tyrimų). Didėjantis prisirašiusiųjų pacientų skaičius, tenkantis vienam gydytojo etatui, reiškia, kad gydytojų darbo krūviai auga, dėl ko gali nukentėti darbo kokybė, ilgėti patekimo pas gydytoją laikas. Sprendžiant šią problemą, būtina įdarbinti nors vieną naują šeimos gydytoją. Įstaigoje teikiamos odontologinės paslaugos: 2019 m. dirbo 5 odontologai, 1 burnos higienistas ir 3 gydytojo odontologo padėjėjos. 2019 m. suteiktos 2034 nuotolinės sveikatos priežiūros paslaugos. Sveikatos priežiūros paslaugų teikimo rodiklių dinamika pateikta 4 lentelėje.

4 lentelė

|  |  |  |  |  |
| --- | --- | --- | --- | --- |
|  | **2017 m.** | **2018 m.** | **2019 m.** | |
| **Apsilankymų įstaigoje skaičius, iš jų:** | 132 266 | 126 927 | 122 696 | |
| dėl ligos | 101 226 | 105 313 | 99 570 | |
| 76,5% | 83,0% | 81,2% | |
| dėl profilaktinio sveikatos patikrinimo | 31040 | 21614 | 23126 | |
| 23,5% | 17,0% | 18,8% | |
| Apsilankymų skaičius 1-am prisirašiusiam pacientui | 5,5 | 5,3 | 5,56 | |
| Gydytojų apsilankymai namuose | 1352 | 1012 | 921 | |
| Laboratorinių tyrimų 1-am prisirašiusiam pacientui | 6,3 | 6,4 | 7,27 | |
| Funkcinės diagnostikos tyrimų 1-am prisirašiusiam pacientui | 0,55 | 0,56 | 0,62 | |
| Apsilankymų pas gydytojus odontologus skaičius | 10199 | 8942 | 9175 | |
| Vienam užimtam gydytojo odontologo etatui tenka apsilankymų | 1407 | 1154 | 1184 | |
| Vienam užimtam gydytojo etatui tenka prisirašiusiųjų | 910,4 | 899,0 | 919,3 |

VšĮ Rokiškio PASPC didelį dėmesį skiria sveikatos priežiūros paslaugų prieinamumo didinimui, todėl 2019 m. gruodžio mėn. įstaiga tikslino licenciją ir pradėjo teikti paslaugas dėl greitųjų testų atlikimo: A ir B tipų gripo virusų antigeno nustatymo; A grupės beta hemolizinio streptokoko antigeno nustatymo; roto, adeno ir ir noroviruso nustatymo. Įstaigoje nuolat plečiamos tyrimų, kurie nėra privalomi pagal šeimos gydytojo medicinos normą, tačiau svarbūs ligų diagnostikai, apimtys.

**Įstaigoje užregistruotų susirgimų dinamika**

VšĮ Rokiškio PASPC pasirinkusių pacientų tarpe vyrauja širdies ir kraujagyslių susirgimai, piktybiniai navikai, virškinimo sistemos ligos. 5 lentelėje pateikti duomenys rodo, kad sergamumas 1000 gyventojų mažėja, tačiau daugėja pacientų, sergančių piktybiniais navikais. Iš to galima daryti išvadą, kad išlieka aktualus prevencijos programų, nustatant ankstyvas onkologinių ligų stadijas, vykdymas.

5 lentelė

|  |  |  |  |
| --- | --- | --- | --- |
|  | **2017 m.** | **2018 m.** | **2019 m.** |
| **Užregistruota susirgimų, viso:** | 12397 | 12076 | 10063 |
| Sergamumas 1000 prisirašiusiųjų pacientų | 512 | 505 | 456 |
| Sergamumas piktybiniais navikais | 1242 | 1323 | 1742 |
| Sergamumas širdies ir kraujagyslių sistemos ligomis | 5439 | 4973 | 4573 |
| Sergamumas kvėpavimo sistemos ligomis | 711 | 667 | 636 |
| Sergamumas virškinimo sistemos ligomis | 959 | 901 | 891 |
| Sergamumas atramos-judamojo aparato sistemos ligomis | 1179 | 1071 | 870 |

**Slaugos paslaugų teikimas**

VšĮ Rokiškio PASPC licencijuota teikti ambulatorines slaugos paslaugas namuose. Paslaugos teikiamos vadovaujantis Lietuvos Respublikos sveikatos apsaugos ministro 2007 m. gruodžio 14 d. įsakymu Nr. V-1026 „Dėl ambulatorinių slaugos paslaugų namuose teikimo reikalavimų aprašo patvirtinimo“. Ambulatorinių slaugos paslaugų teikimas paciento namuose yra prioritetinė šalies sveikatos priežiūros paslaugų sritis, nes mažina hospitalizavimų skaičių, paslauga suteikiama arčiausiai paciento gyvenamosios vietos. Ambulatorinės slaugos paslaugos namuose teikiamos Rokiškio poliklinikoje, Obelių, Juodupės, Pandėlio ambulatorijose, Jūžintų, Laibgalių, Panemunėlio bendrosios praktikos gydytojų kabinetuose. Sveikatos priežiūros specialistai aprūpinti transporto priemonėmis paslaugų namuose teikimui (10 lengvųjų automobilių). VšĮ Rokiškio PASPC kasmet plečia šių paslaugų teikimo apimtis, tačiau kol kas teikiamų paslaugų skaičius nėra optimalus (6 lentelė). 2019 m. vykdant projektą, finansuojamą Europos Sąjungos struktūrinių fondų lėšomis „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“ buvo įsigytos 2 naujos transporto priemonės gydytojų ir slaugytojų vizitams į pacientų namus. VšĮ Rokiškio PASPC 2020 m. planuoja plėsti šių paslaugų teikimo apimtis.

Įstaigoje teikiamos cukriniu diabetu (CD) sergančių pacientų slaugos paslaugos visiems rajono gyventojams (6 lentelė).

6 lentelė

|  |  |  |  |
| --- | --- | --- | --- |
|  | **2017 m.** | **2018 m.** | **2019 m.** |
| Ambulatorinių slaugos paslaugų, teikiamų paciento namuose, skaičius | 2031 | 1927 | 2408 |
| Slaugos paslaugų, teikiamų cukriniu diabetu sergantiems pacientams, skaičius | 199 | 209 | 247 |

Visiems rajono gyventojams teikiamos tiesiogiai stebimo trumpo gydymo kurso tuberkulioze sergantiems asmenims paslauga Rokiškio poliklinikoje įrengtame DOTS (anglų k. – *directly observed treatment short course)* kabinete. 2019 m. DOTS kabineto slaugytoja vykdė 7 pacientų, sergančių tuberkulioze, ambulatorinio gydymo stebėseną (aprūpinimas vaistais, vaistų vartojimo kontrolė) bei buvo suteikta socialinė parama maisto talonais (išdalinti 157 maisto talonai).

**Sveikatos programų vykdymo dinamika**

VšĮ Rokiškio PASPC vykdomos ligų prevencijos programos tikslinių grupių asmenims. Nuo 2017 m. iki 2019 m. šių paslaugų teikimo rodikliai įstaigoje ženkliai išaugo, išskyrus storosios žarnos vėžio ankstyvos diagnostikos programą. Visų programų vykdymas viršija šalies mastu vykdomų programų rodiklius (7 lentelė).

7 lentelė

|  |  |  |  |  |
| --- | --- | --- | --- | --- |
| **Prevencinės programos pavadinimas** | **2017 m.** | **2018 m.** | **2019 m.** | **2019 m. šalies rodikliai** |
| Gimdos kaklelio piktybinių navikų prevencinių priemonių informavimo programa | 1355 | 1350 | 1587 |  |
| *Proc.* | *57,6* | *57,5* | *98,5* | ***78,9*** |
| Gimdos kaklelio citologinio tepinėlio paėmimo ir rezultatų vertinimo paslauga | 773 | 780 | 732 |  |
| *Proc.* | *49,3* | *49,8* | *65,9* | ***46,79*** |
| Atrankinės mamografinės patikros dėl krūties vėžio programa | 926 | 1091 | 1124 |  |
| *Proc.* | *45,9* | *54,1* | *54,32* | ***51,7*** |
| Priešinės liaukos vėžio ankstyvos diagnostikos programa | 954 | 980 | 1037 |  |
| *Proc.* | *53,5* | *54,9* | *58,5* | ***33,84*** |
| Storosios žarnos vėžio ankstyvos diagnostikos programa | 1564 | 2690 | 2501 |  |
| *Proc.* | *36,2* | *62* | *57,9* | ***48,99*** |
| Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 2518 | 2363 | 2891 |  |
| *Proc.* | *45,6* | *42,8* | *54,33* | ***45,21*** |

**Greitosios medicinos pagalbos veiklos rodiklių dinamika**

Skubią medicinos pagalbą visiems rajono gyventojams (28 728) 2019 m. teikė 2 pažangaus gyvybės palaikymo greitosios medicinos pagalbos (GMP) brigados. Esant didesniam šių paslaugų poreikiui (miesto šventės, savaitgaliai ir pan.) buvo formuojamos 3 GMP brigados. Brigadą sudaro skubiosios medicinos pagalbos slaugos specialistas ir GMP vairuotojas. VšĮ Rokiškio PASPC 2019 m. akredituota kaip Jaunimo savanorius priimanti organizacija. GMP brigadoms talkino 2 savanoriai. GMP operatyvumo rodiklis (skubių iškvietimų dalis, kai atvykimo laikas iki 15 min. mieste ir 25 min. kaime) buvo 89,8 proc. (ataskaitinis laikotarpis 2018-07-01 – 2019-06-30). Šis rodiklis įtrauktas į GMP gerus darbo rezultatus, todėl įstaiga gavo papildomą finansavimą. GMP iškvietimų statistika pateikta 8 lentelėje.

8 lentelė

|  |  |  |  |
| --- | --- | --- | --- |
|  | **2017 m.** | **2018 m.** | **2019 m.** |
| Užregistruota iškvietimų | 6581 | 6862 | 6639 |
| GMP iškvietimų 1000 gyventojų | 284,2 | 287,2 | 294,2 |
| Atšaukta | 58 | 53 | 63 |
| Įvykdyta | 6526 | 6809 | 6425 |
| Ūmios būklės | 6581 | 5309 | 5331 |
| Nelaimingi atsitikimai | 898 | 861 | 726 |
| Ligonių pervežimas | 758 | 597 | 551 |
| Gimdyvių pervežimas | 60 | 39 | 31 |

Nors bendras iškvietimų skaičius išlieka panašus per trejus metus, tačiau auga iškvietimų skaičius 1000 gyventojų. Galima daryti prielaidą, kad mažėjant gyventojų skaičiui savivaldybėje, iškvietimų skaičius nemažėja. Iškvietimų dėl ūmių būklių, nelaimingų atsitikimų skaičius išlieka panašus, mažėja ligonių pervežimų. Pervežimų skaičiaus mažėjimas gali būti siejamas su 2019 m. rugsėjo mėn. Lietuvos Respublikos sveikatos apsaugos ministro įsakymu patvirtintais GMP paslaugų teikimo pakeitimais, įvedant GMP klasterines brigadas. VšĮ Panevėžio miesto greitosios medicinos pagalbos stoties GMP klasterinės brigados perima Rokiškio GMP brigadų vežamus pacientus su įtariamu insultu ar infarktu ir po traumų, transportuoja pacientą į specializuotus centrus.

**Vidaus medicininio audito veikla ir korupcijos prevencija**

2019 m. įstaigoje veikė Vidaus medicininio audito grupė, kurios tikslas vertinti teikiamų įstaigoje sveikatos priežiūros paslaugų kokybę ir prieinamumą, šių paslaugų atitiktį standartams. 2019 m. atlikta 16 planinių ir 3 neplaniniai auditai. Buvo peržiūrėti, koreguoti įstaigoje naudojami paslaugų teikimo protokolai, atliktos 3 pacientų apklausos. Atliktas pacientų pasitenkinimo įstaigos teikiamomis asmens sveikatos priežiūros paslaugomis lygio vertinimas, apklausiant reprezentatyvų pacientų skaičių (494 anketos). Gauta reikšmė 0,93 (maksimalus galimas įvertinimas 1 balas). Pacientų pasitenkinimo lygis įstaigos veikla yra aukštas.

Pagrįstų skundų dėl įstaigoje teikiamų sveikatos priežiūros paslaugų kokybės ar prieinamumo, pacientų teisių užtikrinimo nebuvo gauta.

2019 m. įstaigoje veikė Komisija, atsakinga už korupcijos prevenciją ir kontrolę, kuri įvykdė visas 2017–2019 metais VšĮ Rokiškio PASPC korupcijos prevencijos programos priemonių plane numatytas veiklas. Plano vykdymo ataskaita pateikta VšĮ Rokiškio PASPC internetiniame puslapyje adresu: <https://rokiskiopaspc.lt/lt/korupcijos-prevencija2/korupcijos-prevencijos-gyvendinimos-ataskaitos>

**Informacinių technologijų plėtra**

VšĮ Rokiškio PASPC nuolat plečiamas elektroninių sveikatos priežiūros paslaugų teikimas. Šiuo metu įstaigoje dirbama su 2 informacinėmis sistemomis: Rokiškio poliklinika naudoja ESIS, o padaliniai dirba tiesiogiai E. sveikata IS. Siekiant apjungti įstaigos darbą į bendrą informacinę sistemą (galimybė užsakyti elektroninius laboratorinius tyrimus, administruoti specialistų darbą ir pan.), 2020 m. planuojama diegti ESIS visuose įstaigos padaliniuose.

2019 m. pacientai turėjo galimybę prisiregistruoti pas įstaigos gydytojus, dirbančius visuose padaliniuose, per išankstinės pacientų registracijos sistemą sergu.lt. Pacientams sudaryta galimybė registruotis ilgesnio laiko gydytojo apžiūrai (iki 30 min.) nei standartinis laikas (15–20 min.).

2019 m. įstaigoje 100 proc. išrašomi: elektroniniai vairuotojo sveikatos pažymėjimai, medicininiai mirties liudijimai, nedarbingumo bei nėštumo ir gimdymo atostogų pažymėjimai. Elektroninių kompensuojamųjų vaistų ir medicinos pagalbos priemonių receptų išrašymo apimtys siekia beveik 100 proc. (TLK duomenimis - 98,49 proc.); vaiko sveikatos pažymėjimai – virš 70 proc., ambulatorinio apsilankymo aprašymai (forma Nr. 025/a) apie 20 proc., išrašyti 1877 elektroniniai siuntimai (vidutiniškai 156/mėn.). Nors elektroninių medicininių dokumentų pildymo apimtys auga, tačiau jos yra nepakankamos, neretai iškyla naudojamos informacinės sistemos trūkumai, kurie neleidžia įstaigai visiškai pereiti prie elektroninių dokumentų pildymo. 2019 m. buvo nuolat tobulinama ESIS informacinė sistema, integruotas vaistų suderinamumo tikrinimo funkcionalumas. Įstaigos darbe naudojamos kitos programos: paslaugų apskaitos sistema APAP, buhalterinei apskaitai „Labbis“ ir „Bonus“, prevencijos programų apskaitai „Profilaktinės programos“, skiepų planavimui ir apskaitai „Skiepai“, GMP paslaugų apskaitai „Colibris“ (2020 m. planuojamos įsigyti mobilios greitosios medicinos pagalbos iškvietimo kortelės programinė įranga), transporto priemonėse įdiegta transporto kontrolės sistema „Ecofleet“.

**2. SKYRIUS**

**2019 METAIS VYKDYTI PROJEKTAI IR ATLIKTI DARBAI**

VšĮ Rokiškio pirminės asmens sveikatos priežiūros centre 2019 m. vykdytas Europos Sąjungos struktūrinių fondų ir Valstybės biudžeto lėšomis finansuojamas projektas Nr. 08.4.2-ESFA-R-615-51-0004 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“. Projekto metu vykdoma tuberkulioze (toliau – TB) sergančių pacientų ambulatorinio gydymo stebėsena, ambulatorinis gydymas, pacientų ir jų šeimos narių informavimas apie grėsmes sveikatai nutraukus gydymą. Besigydantys pacientai skatinami socialinėmis priemonėmis (maisto talonais), siekiant, kad pacientai nenutrauktų gydymo bei reguliariai vartotų antituberkuliozinius vaistus. 2019 m. projekto metu gydyti 7 pacientai, išdalinta 157 maisto talonai. Nuo projekto įgyvendinimo pradžios 9 baigti gydymai.

2019 m. pradėtas įgyvendinti projektas „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“ pagal 2014-2020 m. Europos Sąjungos fondų investicijų veiksmų programos priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“. Projekto metu buvo įsisavinta 230 901 euras (7,5 proc. savivaldybės biudžeto lėšos). Sutaupyta 38 540 eurų, kurie bus įsisavinti 2020 m. Projekto metu suremontuotos Rokiškio poliklinikos patalpos: atnaujinta registratūra, keistos lauko durys, atnaujintas laukiamasis, remontuoti 2 darbo kabinetai, tualetai pritaikyti neįgaliesiems; įrengtas DOTS kabinetas; atnaujinta odontologinė įranga (1 darbo vieta); įsigyti gydytojų kabinetų baldai; skaitmeninis dentalinis rentgenas; įsigyti 3 sterilizatoriai; 8 kraujo paėmimo kėdės; 5 elektrokardiografai; 6 akispūdžio tonometrai; eilių valdymo sistema; defibriliatorius; 2 transporto priemonės gydytojų ir slaugos paslaugų namuose plėtrai; 16 kompiuterių ir spausdintuvų. 2020 m. iš sutaupytų lėšų planuojama įsirengti kondicionavimo sistemas ir įsigyti papildomos medicininės įrangos.

2019 m. šio projekto tinkamam įgyvendinimui savivaldybės biudžeto lėšomis: įrengtas naujas liftas, pritaikytas neįgaliųjų poreikiams (35 999 Eur), suremontuotos patalpos, kurios projekto vertinimo metu buvo pripažintos netinkamomis finansuoti, tačiau būtinomis šio projekto tikslams pasiekti (29 652 Eur), pirkti baldai (2323 Eur). VšĮ Rokiškio PASPC prie projekto prisidėjo 10005 Eur (baldai, medicininė įranga, remonto darbai).

**3. SKYRIUS**

**INFORMACIJA APIE ĮSTAIGOS DALININKUS**

Viešosios įstaigos Rokiškio pirminės asmens sveikatos priežiūros centro vienintelis dalininkas yra Rokiškio rajono savivaldybės taryba. Dalininko įnašo verte įstaigos dalininkų kapitale 2019 m. pradžioje bei pabaigoje buvo ta pati ir sudarė 31430,39 Eur.

**4. SKYRIUS**

**ĮSTAIGOS GAUTOS LĖŠOS, JŲ ŠALTINIAI, IŠLAIDOS PER FINANSINIUS METUS**

9 lentelė

|  |  |  |  |  |
| --- | --- | --- | --- | --- |
| **Eil. Nr.** | **Rodiklis** | **2017 m.** | **2018 m.** | **2019 m.** |
| **1.** | **Įplaukos** | **1 599 674** | **1 923 102** | **2 636 234** |
| 1.1. | Finansavimo sumos kitoms išlaidoms kompensuoti ir atsargoms | 4535 | 17 729 | 244 065 |
| 1.1.1. | Iš valstybės biudžeto | 102 | 0 | 164 |
| 1.1.2. | Iš savivaldybės biudžeto | 0 | 16 782 | 44 851 |
| 1.1.3 | Iš ES lėšų, tarptautinių organizacijų | 577 | 0 | 198 120 |
| 1.1.4. | Iš kitų šaltinių | 3 856 | 947 | 930 |
| 1.2. | Už suteiktas paslaugas | 1 585 959 | 1 887 678 | 2 320 051 |
| 1.2.1. | Iš Privalomojo sveikatos draudimo fondo biudžeto | 1 448 855 | 1 767 244 | 2 167 691 |
| 1.2.2. | Iš kitų paslaugų pirkėjų | 137 104 | 120 434 | 152 360 |
| 1.3. | Kitos įplaukos | 9 180 | 17 695 | 72 118 |
| **2.** | **Gautos finansavimo sumos ilgalaikiam turtui įsigyti** | **35 435** | **0** | **63 758** |
| 2.1. | Iš valstybės biudžeto | 0 | 0 | 17 317 |
| 2.2. | Savivaldybės biudžetas | 35 435 | 0 | 46 441 |
| **3.** | **Pervestos lėšos** | **2 990** | **309** | **74** |
| 3.1. | Į savivaldybės biudžetą | 1 085 | 0 | 0 |
| 3.2. | Viešojo sektoriaus subjektams | 1 905 | 309 | 74 |
| **4.** | **Išlaidos pagal išlaidų rūšis** | **1 767 305** | **1 848 746** | **2 694 461** |
| 4.1. | Darbo užmokesčiui ir su juo susijusiems mokėjimams | 1 284 959 | 1 397 854 | 1 828 572 |
| 4.2. | Komunalinėms ir ryšio paslaugoms | 76 459 | 74 587 | 81 686 |
| 4.3. | Komandiruotėms | 285 | 798 | 3 186 |
| 4.4. | Transportui | 86 127 | 81 448 | 67 595 |
| 4.5. | Kvalifikacijos kėlimui | 3 957 | 5 408 | 3 479 |
| 4.6. | Paprastajam remontui ir eksploatavimui | 9 915 | 23 465 | 122 148 |
| 4.7. | Atsargų įsigijimui | 183 297 | 191 704 | 200 442 |
| 4.8 | Nuomai | 2 029 | 2 437 | 2 486 |
| 4.9. | Kitų paslaugų įsigijimui | 63 399 | 66 616 | 179 954 |
| 4.10. | Kitoms išlaidos | 2 833 | 289 | 1153 |
| 4.11. | Ilgalaikio turto įsigijimui | 54 045 | 4 100 | 203 761 |
| **5.** | **Kitos finansinės veiklos išlaidos** | **2 695** | **2 690** | **4 272** |

Įstaigos įplaukos kiekvienais metais didėjo. Didžiausią įplaukų dalį sudarė mokėjimai iš Privalomojo sveikatos draudimo fondo biudžeto lėšų už suteiktas paslaugas – 82 proc. visų įplaukų. 2019 m. šios įplaukos padidėjo apie 22 proc. lyginant su praėjusiais metais. Didėjimą įtakojo paslaugos įkainio pakėlimas, skatinamųjų ir prevencinių programų vykdymo apimčių augimas. Įplaukos iš kitų paslaugų pirkėjų augo dėl laboratorinių tyrimų spektro išplėtimo, skiepijimo apimčių didėjimo ir pan.

Papildomai pritrauktos lėšos įgyvendinant projektus sudarė 307823 Eur, arba 11,67 proc. nuo visų įplaukų. Iš jų gautos lėšos iš valstybės biudžeto sudarė 17481 Eur; iš Europos Sąjungos – 198120 Eur; iš Rokiškio rajono savivaldybės biudžeto – 91292 Eur; iš gyventojų gauta GPM parama – 865 Eur, iš Vilniaus universiteto gauta pagal studentų praktikos organizavimo sutartį 65 Eur.

Didžiausią dalį išlaidų sudarė darbo užmokesčio ir su juo susiję mokėjimai, kurie kas metus vis augo ir 2019 m. siekė beveik 68 proc. visų išmokų.

Per 2019 m. su Panevėžio TLK buvo atliktos socialinio draudimo įmokų užskaitos, kurios sudarė 430 093 Eur (nepiniginė operacija).

**5. SKYRIUS**

**INFORMACIJA APIE ĮSTAIGOS ĮSIGYTĄ IR PERLEISTĄ ILGALAIKĮ TURTĄ** **PER FINANSINIUS METUS**

10 lentelėje pateikti duomenys apie VšĮ Rokiškio PASPC 2019 m. įsigytą ilgalaikį materialųjį ir nematerialųjį turtą. Didžioji dalis ilgalaikio materialiojo turto įsigyta Europos Sąjungos struktūrinių fondų lėšomis vykdant projektą „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“. Šis turtas bus naudojamas sveikatos priežiūros paslaugų teikimui visuose įstaigos padaliniuose, automobiliai – slaugos specialistų ir gydytojų vizitams į pacientų namus, defibriliatorius (PSDF lėšomis) greitosios medicinos pagalbos padalinio veiklai.

10 lentelė

|  |  |  |  |  |
| --- | --- | --- | --- | --- |
| **Eil. Nr.** | **Įsigytas turtas** | **Kiekis** | **Išleista lėšų** | **Lėšų šaltinis** |
| **Nematerialusis ilgalaikis turtas** | | | | |
| 1. | Bonus programos atnaujinimas | 1 | 2 602 | PSDF lėšos |
|  | Iš viso: | 1 | 2 602 |  |
| **Materialusis ilgalaikis turtas** | | | | |
| 2. | Kompiuterizuota darbo vieta | 16 | 19 205 | ES lėšos 16325 Eur  VB lėšos 1440 Eur  SB lėšos 1440 Eur |
| 3. | BPG krepšys | 1 | 1149 | PSDF lėšos |
| 4. | Automobilis ,,VW Tiguan“ | 2 | 51 100 | ES lėšos 43434 Eur  VB lėšos 3833 Eur  SB lėšos 3833Eur |
| 5. | Defibriliatorius ,,Gima“ | 1 | 1 136 | ES lėšos 966 Eur  VB lėšos 85 Eur  SB lėšos 85 Eur |
| 6. | Pacientų srautų valdymo sistema | 1 | 3 872 | ES lėšos 3292 Eur  VB lėšos 290 Eur  SB lėšos 290 Eur |
| 7. | Skelbimų lenta (kabinetų rodyklė) | 1 | 2 577 | PSDF lėšos |
| 8. | Tonometrai akispūdžiui matuoti ,,Easyton“ | 6 | 10 796 | ES lėšos 9446 Eur  VB lėšos 675 Eur  SB lėšos 675 Eur |
| 9. | Liftas Orona\* | 1 | 35 999 | SB lėšos |
| **Eil. Nr.** | **Įsigytas turtas** | **Kiekis** | **Išleista lėšų** | **Lėšų šaltinis** |
| 10. | Nešiojamas elektrokardiografas | 5 | 5 385 | ES lėšos 4577Eur  VB lėšos 404 Eur  SB lėšos 404 Eur |
| 11. | Kraujo paėmimo kėdė | 8 | 15 620 | ES lėšos 13277 Eur  VB lėšos 1171 Eur  SB lėšos 1172 Eur |
| 12. | Spinta | 1 | 847 | SB lėšos |
| 13. | Spintelė | 1 | 605 | SB lėšos |
| 14. | Autoklavas | 3 | 11 071 | ES lėšos 9411 Eur  VB lėšos 830 Eur  SB lėšos 830 Eur |
| 15. | Gydytojo odontologo darbo vietos įranga | 1 | 10 999 | ES lėšos 9349 Eur  VB lėšos 825 Eur  SB lėšos 825 Eur |
| 16. | Kompresorius | 1 | 1 307 | ES lėšos 1110 Eur  VB lėšos 98 Eur  SB lėšos 98 Eur |
| 17. | Dentalinis rentgenas | 1 | 2 549 | ES lėšos 2167 Eur  VB lėšos 191 Eur  SB lėšos 191 Eur |
| 18. | Viziografas | 1 | 2 550 | ES lėšos 2168 Eur  VB lėšos 191 Eur  SB lėšos 191 Eur |
| 19. | Apekso lokatorius | 1 | 726 | PSDF lėšos |
| 20. | Projektorius | 1 | 568 | Spec. lėšos |
| 21. | Defibriliatorius | 1 | 24 150 | PSDF lėšos |
|  | **Viso:** | **54** | **202 211** |  |
|  | **Iš viso:** | **55** | **204 813** |  |

*\*Lifto Orona įsigijimo savikaina bei finansavimo suma už 35,999 Eur grąžintas steigėjui – Rokiškio rajono savivaldybei, nes 2020 m. liftas bus perduotas patikėjimo teise.*

**6. SKYRIUS**

**ĮSTAIGOS GAUTŲ LĖŠŲ PANAUDOJIMAS**

11 lentelė

|  |  |  |  |
| --- | --- | --- | --- |
| **Rodiklis** | **2017 m.** | **2018 m.** | **2019 m.** |
| **Pajamos (faktinės) iš viso** | **2 214 816** | **2 524 938** | **2 983 224** |
| **Pajamos (faktinės) iš PSDF** | **2 027 754** | **2 323 242** | **2 615 999** |
| **Sąnaudos (faktinės)** | **2 272 882** | **2 435 381** | **2 947 283** |
| Darbo užmokesčio ir socialinio draudimo | 1 783 768 | 1 932 691 | **2 276 420** |
| Nusidėvėjimas ir amortizacijos | 22 585 | 20 203 | **25 186** |
| Komunalinių paslaugų ir ryšių | 65 481 | 64 642 | **68 587** |
| Komandiruočių | 286 | 798 | **3 186** |
| Transporto | 78 357 | 71 459 | **66 080** |
| Kvalifikacijos kėlimo | 3 849 | 5 240 | **3 361** |
| Paprastojo remonto ir eksploatavimo | 10 584 | 23 573 | **127 761** |
| Sunaudotų ir perduotų atsargų savikaina | 240 645 | 246 431 | **282 790** |
| Kitų paslaugų | 62 494 | 64 037 | **89 259** |
| Kitos | 4 833 | 6 307 | **4 653** |
| **Rodiklis** | **2017 m.** | **2018 m.** | **2019 m.** |
| **Pagrindinės veiklos perviršis ir deficitas** | **-58 066** | **89 557** | **35 940** |
| **Kitos veiklos sąnaudos** | **-845** | **-276** | **0** |
| **Finansinės veiklos sąnaudos** | **-2 695** | **-2 689** | **-5 425** |
| **Veiklos rezultatas** | **-61 605** | **86 592** | **30 516** |

2019 m. įstaiga baigė teigiamu finansiniu rezultatu – 30 516 Eur. Nors 2019 m. išaugo pajamos, tačiau didėjo ir sąnaudos. Tai įtakojo nuolat kylantis darbuotojų darbo užmokestis, kylančios komunalinių paslaugų kainos, informacinių programų priežiūra. Įstaiga per 2019 m. darbo užmokesčiui ir socialiniam draudimui skyrė 77,24 proc. visų sąnaudų, arba 87,02 proc. nuo iš PSDF biudžeto uždirbtų pajamų. Darbo užmokesčiui ir socialiniam draudimui 2019 m. išleista 17,8 proc. daugiau lėšų nei 2018 m.

**7. SKYRIUS**

**INFORMACIJA APIE ISTAIGOS VADOVUI IR KOLEGIALIŲ VALDYMO ORGANŲ NARIAMS IŠMOKĖTĄ DARBO UŽMOKESTĮ**

Įstaigos sąnaudos valdymo išlaidoms (direktoriaus, direktoriaus pavaduotojo medicinai, vyriausiojo buhalterio, vyriausiojo slaugytojo-slaugos administratoriaus, ambulatorijų vedėjų- gydytojų (3 vedėjai) bei bendrosios praktikos gydytojų kabinetų vedėjų-gydytojų (2 vedėjai) darbo užmokestis) sudarė 79 281,33 Eur, t. y. 2,69 proc. visų įstaigos sąnaudų (kartu su „Sodros“ įmokomis iš darbdavio lėšų).

12 lentelėje pateikta informacija apie vadovaujamas pareigas einančių asmenų atlyginimus per 2019 metus (neatskaičius mokesčių ir be darbdavio lėšomis mokamų „Sodros“ įmokų).

12 lentelė

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas | Priemokos | Priedai | Premijos | Kitos išmokos\*\* | Iš viso: |
| 1 | 2 | 3 | 4 | 5 | 6=1+2+3+4+5 |
| 1. | Direktorius | 9104,11 |  | 8615,73 |  | 2931,76 | 20651,60 |
| 2. | Direktoriaus pavaduotojas medicinai | 5764,65 |  | 1983,97 |  | 2465,04 | 10213,66 |
| 3. | Vyriausiasis buhalteris | 14089,97 |  | 5104,10 | 555,00 | 1252,93 | 21002,00 |
| 4. | Vyr. slaugytoja – slaugos administratorė | 12034,28 |  | 2418,71 | 555,00 | 2069,48 | 17077,47 |
| 5. | Ambulatorijos vedėjas - gydytojas |  |  | 7076,52 |  |  | 7076,52 |
| 6. | Bendrosios praktiko gydytojo kabineto vedėjas - gydytojas |  |  | 1794,24 |  |  | 1794,24 |

*\*\* Kitas išmokas sudaro: darbo užmokestis už kasmetines atostogas, ligos pašalpa iš darbdavio lėšų, kompensacija už nepanaudotas kasmetines atostogas, išeitinė išmoka.*

VšĮ Rokiškio PASPC 2019 m. veikė kolegialūs valdymo organai – stebėtojų taryba, gydymo ir slaugos tarybos. Kolegialių valdymo organų nariams už veiklą šiuose organuose nėra atlyginama, todėl jokių išmokų 2019 metais nebuvo.

Darbo užmokesčio ar kitų išmokų su viešosios įstaigos dalininkais susijusiems asmenims 2019 metais nebuvo.

**8. SKYRIUS**

**DUOMENYS APIE ĮSTAIGOS VADOVĄ**

2019 metais VšĮ Rokiškio PASPC vadovai nuolat keitėsi. Danguolė Kondratenkienė įstaigai vadovavo nuo 2019 m. sausio 1 d. iki liepos 8 d. Vadovo laikinojo nedarbingumo laikotarpiu, laikinai įstaigai vadovavo:

vaikų ligų gydytoja Žydrūnė Jakštonienė nuo 2019 m. sausio 30 d. iki 2019 m. balandžio 18 d.;

direktoriaus pavaduotojas medicinai Robertas Baltrūnas nuo 2019 m. balandžio 19 d. iki 2019 m. liepos 8 d.

D. Kondratenkienei palikus pareigas nuo 2019 m. liepos 9 d. iki 2019 m. spalio 2 d. įstaigai vadovavo direktoriaus pavaduotojas medicinai Robertas Baltrūnas.

Nuo 2019 m. spalio 3 d. įstaigai vadovauja Danguolė Kondratenkienė.

**9. SKYRIUS**

**INFORMACIJA APIE SUDARYTUS REIKŠMINGUS SANDORIUS**

Įstaiga per 2019 metus pasirašė 5 reikšmingus sandorius, t. y. kurių vertė didesnė nei 1/20 įstaigos turimo turto vertė – 32 247,64 Eur. Duomenys pateikti 13 lentelėje.

13 lentelė

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Sandorio šalis** | | | | **Sandorio objektas** | **Suma, Eur** |
| Pavadinimas | Kodas | Registras | Adresas |
| 1. | UAB „Dailista“ | 164816622 | VĮ Registrų centras | Maironio g. 1, Kupiškis | Patalpų remonto darbai | 99981,30 |
| 2. | UAB „Viada“ | 178715423 | VĮ Registrų centras | Senasis Ukmergės kelias 4, Užubalių k., Vilniaus r. | Dyzelinis kuras, benzinas | 91089,00 |
| 3. | UAB „Kredora“ | 148228566 | VĮ Registrų centras | J. Basanavičiaus g. 69 B, Panevėžys | Transporto priemonės | 51100,00 |
| 4. | J. Pavilonienės ind. įm. | 273218030 | VĮ Registrų centras | Pandėlio g. 7, Rokiškis | Transporto priemonių remonto paslaugos | 39736,40 |
| 5. | UAB „Armila“ | 123813957 | VĮ Registrų centras | Molėtų pl. 75, Vilnius | Vakcinos | 35775,24 |

**10. SKYRIUS**

**2019 M. SIEKTINŲ VEIKLOS UŽDUOČIŲ ĮGYVENDINIMO ATASKAITA**

14 lentelė

|  |  |  |  |  |
| --- | --- | --- | --- | --- |
| **Eil. Nr.** | **Vertinimo rodikliai** | **2019 m. (siektini)** | **Įgyvendinimas** | |
| **1.** | **Kiekybiniai rodikliai** |  |  | |
| 1.1. | Finansinis įstaigos veiklos rezultatas | Teigiamas | Įstaigos veiklos finansinis rezultatas teigiamas  (+30 516 Eur) | |
| 1.2. | Įstaigos sąnaudų darbo užmokesčiui dalis (proc.) | Neviršytų 85 proc. visų įstaigos sąnaudų | Įstaigos sąnaudų darbo užmokesčiui ir su juo susijusiems mokėjimams dalis sudaro 77,24 proc. visų įstaigos sąnaudų | |
| 1.3. | Įstaigos sąnaudų valdymo išlaidoms dalis | Įstaigos sąnaudų valdymo išlaidoms dalis ne daugiau 4,5 proc. | Įstaigos sąnaudų valdymo išlaidoms dalis sudaro 2,69 proc. visų įstaigos sąnaudų | |
| 1.4. | Papildomų finansavimo šaltinių pritraukimas (proc.) | Ne mažiau 0,1 proc. nuo PSDF biudžeto | 11,77 proc. nuo iš PSDF biudžeto uždirbtų pajamų. | |
| 1.5 | Absoliutus likvidumo rodiklis | Ne mažiau kaip 0,5 | Įstaigos likvidumo rodiklis 0,92 | |
| **2.** | **Kokybiniai rodikliai** |  |  | |
| 2.1. | Pacientų pasitenkinimo įstaigos teikiamomis paslaugomis lygis: |  |  | |
| 2.1.1. | Atlikti pacientų apklausas, pildant asmens sveikatos priežiūros paslaugų vertinimo anketas | Atlikti 2 apklausas, ne mažiau 80 proc. pacientų patenkinti gautomis asmens sveikatos priežiūros paslaugomis | Atliktos 3 pacientų apklausos, gerai vertinančių įstaigos darbą – 93 proc. | |
| 2.1.2. | Pacientų skundų tendencijos | Negauta pagrįstų skundų | Skundų nebuvo. | |
| 2.2. | Kokybės vadybos sistemos vystymo laipsnis: |  |  | |
| 2.2.1. | Atliktų vidaus kokybės auditų skaičius | Atlikti 12 vidaus kokybės auditų | Atlikta 16 planinių ir 3 neplaniniai vidaus kokybės auditai | |
| 2.3 | Korupcijos prevencijos įstaigoje 2017-2019 m. priemonių plano įgyvendinimas | Numatytų plane priemonių vykdymas | Priemonės įvykdytos | |
| 2.4 | Viešųjų pirkimų, vykdomų per VšĮ Centrinę perkančiąją organizaciją (VšĮ CPO) skaičius | Ne mažiau kaip 1 viešasis pirkimas per CPO | Vykdyti 8 pirkimai per CPO | |
| 2.5. | Darbuotojų įstaigoje kaitos rodiklis | Išlaikyti ne mažesnį nei 1:1,2 gydytojų –slaugytojų santykį | Gydytojų- slaugytojų santykis 1,345 | |
| 2.6 | Informacinių technologijų diegimo ir plėtros lygis: |  |  | |
| **Eil. Nr.** | **Vertinimo rodikliai** | **2019 m. (siektini)** | **Įgyvendinimas** | |
| 2.6.1. | Paciento duomenų teikimo į ESPBI IS lygis pagal Programą: |  |  | |
| 2.6.1.1 | Duomenų teikimas į ESPBI IS | Duomenys teikiami | Duomenys teikiami | |
| **2.** | **Kokybiniai rodikliai** |  |  | |
| 2.6.1.2 | Kompensuojamų vaistų ir medicinos pagalbos priemonių naudojant e. recepto paslaugą išrašymas | Ne mažiau 80 proc. kompensuojamų vaistų receptų | 98,49 proc. išrašoma elektroninių kompensuojamų receptų | |
| 2.6.1.3 | Vairuotojo sveikatos pažymėjimų išdavimas e. sveikatos sistemoje | Ne mažiau 80 proc. visų pažymų | Išduodama 100 proc. elektroninių pažymų | |
| 2.6.1.4 | Medicininių mirties liudijimų išdavimas e. sveikatos sistemoje | Ne mažiau 80 proc. visų mirties liudijimų | Išduota 100 proc. elektroninių mirties liudijimų | |
| 2.6.1.5 | Yra galimybė paslaugoms gauti įstaigoje registruotis per išankstinės pacientų registracijos sistemą | Sudaryta galimybė registruotis per išankstinės pacientų registracijos sistemą visuose įstaigos padaliniuose | Visuose padaliniuose galima registruotis per sistemą sergu.lt | |
| 2.6.1.6 | Pacientų atvykimo (Encounter) į įstaigą registracijos duomenų teikimas į ESPBI IS | Duomenys teikiami | Duomenys teikiami | |
| 2.7 | Dalyvavimas įgyvendinant PSDF biudžeto lėšomis finansuojamas prevencines programas | Viršyti šalies vidurkį nuo 1 proc. | Įstaigos /šalies rodiklis | Skirtumas proc. |
| 2.7.1 | Gimdos kaklelio piktybinių navikų prevencinių priemonių informavimo programa |  | 98,5 / 78,9 | +19,6 |
| 2.7.2 | Gimdos kaklelio citologinio tepinėlio paėmimas ir rezultatų įvertinimo paslaugų apimtis |  | 65,9 / 46,79 | +19,11 |
| 2.7.3. | Informavimo dėl krūties piktybinių navikų profilaktikos ir siuntimo atlikti mamografiją paslauga |  | 54,32 / 51,7 | +2,62 |
| 2.7.4. | Informavimo apie ankstyvąją priešinės liaukos diagnostiką ir prostatos specifinio antigeno nustatymo paslauga |  | 58,5 / 33,84 | +24,66 |
| 2.7.5 | Informavimo apie storosios žarnos vėžio ankstyvąją diagnostiką ir imunocheminio slapto kraujavimo testo išmatose rezultatų įvertinimo paslauga |  | 57,9 / 48,99 | +8,91 |
| 2.7.6 | Informavimo apie didelę širdies ir kraujagyslių ligų tikimybę, šios tikimybės įvertinimo, pirminės prevencijos priemonių plano sudarymo ar siuntimo išsamiai įvertinti širdies ir kraujagyslių ligų tikimybę paslauga |  | 54,33 / 45,21 | +9,12 |

**11. SKYRIUS**

**ĮSTAIGOS STRATEGINIO VEIKLOS PLANO VYKDYMAS IR ATEITIES PERSPEKTYVOS**

VšĮ Rokiškio PASPC, vykdydamas Rokiškio rajono savivaldybės tarybos 2012 m. vasario 24 d. sprendimu Nr. TS-3.53 patvirtintą Viešosios įstaigos Rokiškio pirminės asmens sveikatos priežiūros centro veiklos strategiją 2012 -2020 metams, 2019 m. įgyvendino šiuos veiksmus:

1. *Pagrįstų pacientų poreikių grupė*: padidintos prevencinių programų vykdymo apimtys, įvesti nauji greitų testų tyrimai, išplėstas laboratorinių tyrimų spektras, teikiamos nuotolinės sveikatos priežiūros paslaugos, padidėjęs slaugos paslaugų namuose skaičius, įsigyta naujos modernios medicininės įrangos, poliklinikos pastatas pritaikytas žmonių su negalia reikmėms, įrengtas DOTS kabinetas. Nuolat kelta darbuotojų kvalifikacija.

*2*. *Procesų grupės plėtra*: padidėję elektroninių dokumentų pildymo apimtys, beveik 100 proc. išrašomi kompensuojami vaistai ir medicinos pagalbos priemonės, tobulintos informacinės sistemos.

3. *Žmogiškųjų išteklių grupės plėtra*: atnaujinta darbo aplinka (remontuotos patalpos registratūroje, dalis patalpų laboratorijoje, odontologijos padalinyje, chirurgijos kabinetas ir kt.), įsigyta naujų medicinos ir transporto priemonių, atnaujintos kompiuterinės darbo vietos, taikyta darbuotojus motyvuojanti darbo apmokėjimo tvarka, darbuotojai įtraukiami į sprendimų priėmimą (organizuotas 1 visuotinis darbuotojų susirinkimas, 3 susirinkimai padaliniuose).

4. *Finansinių rodiklių grupės plėtra*: išplėstos mokamų asmens sveikatos priežiūros paslaugų apimtys, analizuoti finansiniai rodikliai pagal padalinius.

Įstaiga savo veikloje pasižymi aukšta darbuotojų kompetencija, noru siekti bendrų įstaigos rezultatų, aukštu savo profesijos svarbos suvokimu ir atsakomybe, šiuolaikišku darbo vietų įrengimu.

Įstaiga susiduria su šiais sunkumais: darbuotojų amžiaus vidurkis, silpni kompiuterinio raštingumo įgūdžiai, netobula E. sveikatos informacinė sistema, neįdiegta kokybės vadybos sistema.

2020 m. planuojama didinti sveikatos priežiūros paslaugų kokybę ir prieinamumą, plečiant slaugos paslaugų teikimą paciento namuose, sergančių cukriniu diabetu slaugos paslaugas, įdarbinant naujus šeimos gydytojus, steigiant skubios pagalbos kabinetą, didinant odontologinių paslaugų apimtis, įtraukiant pacientą į gydymo procesą.

Planuojamos tobulinti įstaigos informacinės technologijos: atnaujinama įstaigos internetinė svetainė, informacinė sistema ESIS įdiegiama visuose padaliniuose, kompiuterizuotų darbo vietų atnaujinimas, didinamos apimtys išrašomų elektroninių medicininių dokumentų: vaiko sveikatos pažymėjimai, ambulatorinio apsilankymo aprašymai (forma Nr. 025/a), elektroniniai siuntimai, vakcinacijos paslaugų dokumentavimas ir pan. GMP padalinio modernizavimui įsigyta mobili greitosios medicinos kvietimo kortelė (forma Nr.110/a).

Planuojama įstaigos aplinką modernizuoti ir pritaikyti pacientų bei darbuotojų patogumui: kondicionavimo sistemos montavimas, pacientų poilsio vietos įrengimas, vaizdo priemonių (TV) įsigijimas ir pan.

Planuojama ir toliau bendradarbiauti su socialiniais partneriais: VšĮ Rokiškio rajono ligonine (bendri pasitarimai, seminarai, projektai), Rokiškio visuomenės sveikatos biuru (bendri renginiai, projektai), Rokiškio socialinės paramos centru (bendradarbiavimas teikiant paslaugas), NVO. Informacija sveikatinimo temomis bus nuolat publikuojama vietinėje žiniasklaidoje.

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO 2019 METŲ VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO VEIKLOS ATASKAITAI“ AIŠKINAMASIS RAŠTAS**

**Parengto projekto tikslai ir uždaviniai.**

Šiuo sprendimu teikiama tvirtinti viešosios įstaigos Rokiškio pirminės asmens sveikatos priežiūros centro 2019 metų veiklos ataskaita įstaigos steigėjui (Rokiškio rajono savivaldybės tarybai) Lietuvos Respublikos viešųjų įstaigų įstatymo, Lietuvos Respublikos sveikatos priežiūros įstaigų įstatymo, Lietuvos Respublikos Vyriausybės nutarimo „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, įstaigos įstatų nustatyta tvarka.

**Šiuo metu teisinis reglamentavimas.**

Lietuvos Respublikos Viešųjų įstaigų įstatymas, Lietuvos Respublikos sveikatos priežiūros įstaigų įstatymas, Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos Vyriausybės 2019-02-13 nutarimas Nr. 135 „Dėl viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo patvirtinimo“, viešosios įstaigos Rokiškio pirminės asmens sveikatos priežiūros centro įstatai, patvirtinti Rokiškio rajono savivaldybės tarybos 2017-04-28 sprendimu Nr. TS-96.

**Sprendimo projekto esmė**.

Lietuvos Respublikos viešųjų įstaigų įstatymas reglamentuoja viešosios įstaigos atskaitomybę įstaigos dalininkui pateikiant praėjusių metų finansinių ataskaitų rinkinį ir įstaigos veiklos ataskaitą. VšĮ Rokiškio pirminės asmens sveikatos priežiūros centro steigėjas ir vienintelis dalininkas – Rokiškio rajono savivaldybės taryba.

Rokiškio rajono savivaldybės tarybai teikiama 2019 metų VšĮ Rokiškio pirminės asmens sveikatos priežiūros centro veiklos ataskaita.

2019 m. įstaiga dirbo stabiliai, įgyvendino visas įstaigos steigėjo Rokiškio rajono savivaldybės tarybos 2019 m. iškeltas užduotis, finansinis rezultatas teigiamas. 2019 m. faktinės įstaigos pajamos sudarė 2 983 224 eurus, iš Privalomojo sveikatos draudimo fondo – 2 615 999 eurus, faktinės sąnaudos sudarė - 2 947 283 eurus.

2019 m. įstaigoje vykdyti šie projektai:

Europos Sąjungos struktūrinių fondų ir valstybės biudžeto lėšomis finansuojamas projektas Nr. 08.4.2-ESFA-R-615-51-0004 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Rokiškio rajone“. 2019 m. projekto metu gydyti 7 pacientai, išdalinti 157 maisto talonai. Nuo projekto įgyvendinimo pradžios 9 baigti gydymai.

2019 m. pradėtas įgyvendinti projektas „VšĮ Rokiškio pirminės asmens sveikatos priežiūros centro veiklos efektyvumo didinimas, gerinant teikiamų paslaugų kokybę ir prieinamumą“ pagal 2014–2020 m. Europos Sąjungos fondų investicijų veiksmų programos priemonę Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“. Projekto metu buvo įsisavinta 230 901 euras (7,5 proc. savivaldybės biudžeto lėšos). Sutaupyta 38 540 eurų, kurie bus įsisavinti 2020 m. Projekto metu suremontuotos Rokiškio poliklinikos patalpos: atnaujinta registratūra, keistos lauko durys, atnaujintas laukiamasis, remontuoti 2 darbo kabinetai, tualetai pritaikyti neįgaliesiems; įrengtas DOTS kabinetas; atnaujinta odontologinė įranga (1 darbo vieta); įsigyti gydytojų kabinetų baldai; skaitmeninis dentalinis rentgenas; įsigyti 3 sterilizatoriai; 8 kraujo paėmimo kėdės; 5 elektrokardiografai; 6 akispūdžio tonometrai; eilių valdymo sistema; defibriliatorius; 2 transporto priemonės gydytojų ir slaugos paslaugų namuose plėtrai; 16 kompiuterių ir spausdintuvų. 2020 m. iš sutaupytų lėšų planuojama įstaigoje įrengti kondicionavimo sistemas ir įsigyti papildomos medicininės įrangos.

2019 m. šio projekto tinkamam įgyvendinimui savivaldybės biudžeto lėšomis: įrengtas naujas liftas, pritaikytas neįgaliųjų poreikiams (35 999 Eur), suremontuotos patalpos, kurios projekto vertinimo metu buvo pripažintos netinkamomis finansuoti, tačiau būtinomis šio projekto tikslams pasiekti (29 652 Eur), pirkti baldai (2 323 Eur). VšĮ Rokiškio PASPC prie projekto prisidėjo 10 005 Eur (baldai, medicininė įranga, remonto darbai).

Įstaiga per 2019 m. darbo užmokesčiui ir socialiniam draudimui skyrė 77,24 proc. nuo visų sąnaudų, arba 87,02 proc. nuo iš PSDF biudžeto uždirbtų pajamų. Darbo užmokesčiui ir socialiniam draudimui 2019 m. išleista 17,8 proc. daugiau lėšų, palyginti su 2018 m.

Įstaigos einamųjų metų finansinis veiklos rezultatas 30 516 Eur perviršis.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų.

**neigiamų -** nėra.

**Kokia sprendimo nauda Rokiškio rajono gyventojams.**

Viešosios įstaigos veiklos ataskaita yra viešas dokumentas. Sudarytos sąlygos leidžia su šia ataskaita susipažinti rajono žmonėms. Veiklos ataskaitoje pateikiama informacija apie įstaigos veiklos rezultatus, planus, darbuotojų skaičių, įstaigos įsigytą turtą, sudarytus reikšmingus sandorius ir pan.

**Finansavimo šaltiniai ir lėšų poreikis**: Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

VšĮ Rokiškio pirminės asmens sveikatos priežiūros centro direktorė Danguolė Kondratenkienė